Sony Interactive Entertainment

Sony Interactive Entertainment, tidligere Sony Computer Entertainment, Incorporated, (japansk: 株式会社ソニー・コンピュータエンタテインメント, Kabushiki Gaisha Sonī Konpyūta Entateinmento, SCEI) er et japansk videospillselskap. Selskapet er et datterselskap av Sony Corporation og ble grunnlagt 16. november 1993 i Tokyo i Japan.

SCEI utvikler, produserer og selger maskinvare og programvare for PlayStation-konsollene. SCEI utvikler og utgir også videospill for disse konsollene.

Ken Kutaragi var styreformann og administrerende direktør for selskapet. Han var også president, men 1. desember 2006 tok Kazuo Hirai over denne stillingen. Jack Tretton tok over Hirais tidligere stilling som president og administrerende direktør av Sony Computer Entertainment America (SCEA). 26. april 2007 kunngjorde Sony at Ken Kutaragi ville trekke seg tilbake fra SCEI 19. juni 2007 og bli æresstyreformann.

SCEI består av flere datterselskaper som dekker selskapets største markeder i Amerika, Europa, Oseania og Asia. Lydsporet for spillene SCEI utvikler er produsert og distribuert av Aniplex.

Konsoller
PlayStation

PlayStation er Sonys første spillkonsoll. Kodenavnet var PlayStation Experimental (PSX) under utviklingen og konsollen er nå kalt PSone. Den var opprinnelig ment å være en utvidelse for Nintendos Super Nintendo Entertainment System og en konkurrent for Segas Sega CD. Da prosjektet ble oppløst, utviklet Sony utvidelsen som en egen konsoll. Den ble utgitt i Japan 3. desember 1994, i Nord-Amerika 9. september 1995 og i Europa 29. september 1995. Den ble raskt populær og frem til da den mestselgende konsollen. Den ble senere forbigått av etterfølgeren PlayStation 2.

PlayStation 2

Sonys oppfølger, PlayStation 2 eller PS2, ble utgitt i Japan 4. mars 2000, i Nord-Amerika 26. oktober 2000 og i Europa 24. november 2000. PS2s CPU heter Emotion Engine og det var den første konsollen med DVD-spiller. Noen spillutviklere klagde på at konsollen var for vanskelig å utvikle for og andre påstod også at den ikke var så kraftig som konkurrentene. Tross klagene fikk den stor støtte blant tredjepartsutviklere og den ble veldig suksessrik. Den ble den mestselgende konsollen i sin generasjon med Microsofts Xbox på andreplass, Nintendos GameCube på tredje og Segas Dreamcast på fjerde.

PSX

I desember 2003 oppgraderte Sony PlayStation 2 med DVD-brenner, en harddisk og muligheten til å ta opp digital video. Dette oppgraderte systemet ble kalt PSX (en forkortelse tidligere brukt til å referere til PlayStation). PSX kan også kobles til en PlayStation Portable. Den var dyr og grunnet lave salgstall ble den ikke utgitt utenfor Japan .

PSP

Sonys første håndholdte spillkonsol ble utgitt 1 september 2005 i Europa, og er en liten multi-media konsoll med minnekortleser for Memory Stick Pro Duo og en UMD leser. Spill og filmer blir solgt på UMD plater, men det er også mulig å legge inn mediafiler på minnekortet. PSP har innbygd trådløst nettverk, som kan brukes til å surfe på nettet med eller koble til andre PSP´er. viss man er koblet på internett kan man også lett oppgradere PSP´en til nyeste firmware. Den 30. januar 2008 ble versjon 3.90 sluppet ut som inkludere muligheten for ip-telefoni, som brukes da via skype, men dette foreløpig kun for slim&lite versjonen. man kan også koble til en PlayStation 3 og bruker PSP´en som fjernkontroll. Slim&lite er en ny versjon av PSP og ble sluppet den 3. september 2007 med 3 forskjellige farger, tynnere konsoll og flere funksjoner. I Norge selges denne kun i basic pack med en pris på 1500-2000kr. Man kan også laste ned og bruke custom firmware som er laget av Dark Alex fra USA, hvor nyeste versjon er 3.90 m33-2. Den er sonefri, kan lese homebrews med og bruke nedlastede spill.

PlayStation 3

PlayStation 3 er den tredje konsollen fra Sonys og den ble utgitt i november 2006. September 2009 kom en utvikling av konsollen, PlayStation 3 Slim, en tynnere og mindre versjon av PlayStation 3. PS3 ble laget som en konkurrent mot Nintendos Wii og Microsofts Xbox 360. Den bruker en unik prosessorarkitektur kalt Cell, en proprietær teknologi utviklet av Sony, Toshiba og IBM. Grafikkprosessoren, RSX 'Reality Synthesizer', ble utviklet sammen med Nvidia.

 PlayStation 4 
PlayStation 4 ble annonsert som etterfølgeren av Playstation 3 på en pressekonferanse 20. februar 2013. Konsollen ble lansert 15. november 2013 i Nord-Amerika og 29. november 2013 i Europa og Australia.

6. desember 2014 ble 20-årsjubileet til den originale PlayStation konsollen feiret med utgivelsen av "PS4 20th Anniversary Edition". Denne utgaven var en grå versjon av PS4 konsollen, for å minnes den originale konsollen fra 1994. Det ble kun laget 12 300 PS4 enheter i denne utgaven. Tallet representerer lanseringsdatoen til den første PlayStation. Sent i 2016 lanserte Sony to nye modeller av PS4. En mindre versjon av originalen, PlayStation 4 Slim, og en kraftigere versjon som ble kalt PlayStation 4 Pro.

 PlayStation 5 
PlayStation 5 ble annonsert som etterfølgeren av PS4. Den ble lansert i utvalgte områder 12. november 2020, med en ytterligere verdensomspennende lansering 19. november 2020.

 Referanser 

Eksterne lenker


Kategori:Sony
Kategori:Japanske dataspillselskaper
Kategori:Selskaper etablert i 1993
Kategori:Dataspillutgivere
Kategori:1993 i Japan
Kategori:Japanske produsenter av spillkonsoller
Kategori:Golden Joystick Awards-vinnere